钦定古今图书集成/明伦汇编/官常典/第749卷 > 张振秀 刘源清 陈兴言 路如瀛 徐应
## 钦定古今图书集成/明伦汇编/官常典/第749卷 > 张振秀 刘源清 陈兴言 路如瀛 徐应

芳　、陈翔龙　、张宗衡　、邢泰吉　、尹任　、贺秉钺、

按《明外史忠义传》：“振秀，临清人。万历三十八年进士。
授肥乡知县。以才调永平，迁兵部主事。泰昌元年，改
吏部，更历四司，至文选员外郎，乞假归。崇祯改元，起
验封郎中，历考功、文选二司。时魏忠贤已殛清奸党，
登贤良，振秀有力焉。擢太常少卿，督四夷馆。坐事落
职归。十五年闰十一月，河间被围，远近震恐。临清总”
兵官刘源清偕榷关主事陈兴言、同知路如瀛、判官
徐应芳、吏目陈翔龙、在籍兵部侍郎张宗衡、员外郎
邢泰吉、临汾知县尹任及振秀等为守御备。未几，城
被围，力拒数日，援不至，城破，并死之。天津参将贺秉
钺以扶父榇至临清，巷战终日，矢尽被执死之。兴言，
未详。如瀛，陵川人；应芳，临川人；翔龙，萧山人。泰、吉、任
皆进士。宗衡同邑进士。源清，泽清弟。赠荣禄大夫太
子少保。秉钺，太宁左卫人。崇祯四年，登武科一甲第
三人。